Diari Oficial de la Generalitat Valenciana


Sumari del DOGV 9119, del 02-07-2021 (2021/7298)

Informació pública les sol·licituds d'autorització d'implantació en sòl no urbanitzable, d'autorització administrativa prèvia, d'avaluació ambiental, d'autorització administrativa de construcció i ocupació de camins ramaders, corresponents a un parc eòlic denominat Las Cabrillas II, i la seua infraestructura d'evacuació, situat al terme municipal de Portell de Morella. Expedient ATALFE/2020/20.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9119

Data del DOGV
:   02-07-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/7298


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública les sol·licituds d'autorització d'implantació en sòl no urbanitzable, d'autorització administrativa prèvia, d'avaluació ambiental, d'autorització administrativa de construcció i ocupació de camins ramaders, corresponents a un parc eòlic denominat Las Cabrillas II, i la seua infraestructura d'evacuació, situat al terme municipal de Portell de Morella. Expedient ATALFE/2020/20. [2021/7298]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de camins ramaders de la Comunitat Valenciana, i la Llei 14/2003, de 10 d'abril, de patrimoni de la generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'avaluació ambiental, d'autorització administrativa de construcció i ocupació de camins ramaders de la instal·lació elèctrica que s'indica:  
  
Peticionari: Med Wind Energy, SL, NIF B51288524 i amb domicili social a l'avinguda de Peris i Valero, 142, 1r, 46654 València.  
Tipus de central elèctrica: parc eòlic denominat Las Cabrillas II, amb potència a instal·lar de 13,80 MW, incloent-hi les infraestructures d'evacuació.  
Emplaçament: polígon 6, parcel·les 1, 2, 3, 5 i 9001; polígon 7, parcel·les 8, 9, 11, 12, 13, 14, 83, 84, 85, 9004, 9016 i 9018; polígon 8, parcel·les 25, 28, 29, 32, 34, 35, 36, 56, 9004, 9005, 9006 i 9007; polígon 10, parcel·la 9032; polígon 11, parcel·les 26, 128, 129,132, 134 i 9006, del terme municipal de Portell de Morella.  
Els quatre aerogeneradors se situaran a les parcel·les:  
Polígon 7, parcel·la 85, i polígon 6, parcel·les 1, 2 i 5.  
S'ampliarà la subestació PE Embalagué que ocupa les parcel·les 25, 26, 132 i 134 del polígon 11 amb ampliació de l'ocupació de les parcel·les 132 i 134 del polígon 11.  
Quant a la part d'evacuació, la línia d'evacuació existeix i no és necessari reformar-la per a donar servei al nou parc eòlic.  
  
Documents sotmesos a informació pública:  
- Projecte. Denominació: Projecte tècnic del parc eòlic Las Cabrillas II.  
- Projecte d'evacuació. Denominació: Projecte tecnicoadministratiu d'ampliació de la subestació transformadora de 132/12 kV, ST PE Embalagué.  
- Estudi d'impacte ambiental (inclou l'estudi d'afeccions a la Xarxa Natura 2000) i document de síntesi de l'estudi d'impacte ambiental.  
- Estudi d'integració paisatgística.  
- Memòria justificativa del compliment dels criteris del Pla eòlic de la Comunitat Valenciana.  
- Pla de desmantellament i restitució ambiental.  
- Plec general de normes de seguretat en prevenció d'incendis forestals a observar en l'execució de les obres i treballs que es realitzen en terreny forestal o en els voltants de l'ampliació de la subestació d'Embalagué, Portell de Morella (Castelló).  
- Plec general de normes de seguretat en prevenció d'incendis forestals a observar en l'execució de les obres i treballs que es realitzen en terreny forestal o en els voltants del parc eòlic Las Cabrillas II, Portell de Morella (Castelló).  
- Documentació per a l'ocupació de camins ramaders.  
- Separates dirigides a:  
· Ajuntament de Portell de Morella.  
· Confederació Hidrogràfica de l'Ebre.  
· Conselleria de Política Territorial, Obres Públiques i Mobilitat.  
· Red Eléctrica de España.  
· Conselleria d'Agricultura, Desenvolupament Rural, Emergència Climàtica i Transició Ecològica.  
Pressupost: 20.407.274,22 -  
Característiques principals:  
- Parc eòlic de quatre aerogeneradors de 3,45 MW cadascun.  
- Quatre transformadors de 4 MVA cadascun de relació de transformació (720V/30kV) integrats cadascun en el seu aerogenerador.  
- Línia subterrània d'alta tensió de 1.327 m de longitud de l'aerogenerador CAII04 al CAII03; 673 m del CAII03 al CAII02; 751 m del CAI002 al CAII01, i 5.243 m del CAII01 a la subestació SET.  
- Subestació d'Embalagué que s'amplia en una nova posició de línia i de transformador de 132/30 kV (a més de les existents de 132/12 kV).  
- S'amplia en un el nombre de transformadors en la subestació amb un de 20 MVA (hi ha dos existents de 40 MVA cadascun).  
- Infraestructura d'evacuació de l'energia generada: no cal reformar la línia d'evacuació existent per a donar servei al nou parc eòlic.  
  
El projecte del parc eòlic de Las Cabrillas II afecta els camins ramaders següents:  
- Assagador de l'Anglesola a les Emportelles  
- Descansador del Mas de Ferrers de Dalt  
- Descansador del Mas de Bono  
- Assagador de la Mata a Vilafranca  
- Assagador del Mas de Ferrers de Dalt  
- Assagador del Camí dels Donatius  
  
Necessita avaluació detallada de repercussions sobre la Xarxa Natura 2000, per la qual cosa si de l'avaluació resulta que hi ha afecció a l'espai Xarxa Natura 2000, mentre que no s'hi acredite la inexistència d'alternatives, no s'hi haja declarat per llei o per acord de Consell de Ministres o del Consell l'existència de raons d'interés públic de primer ordre i no s'hi hagen fixat mesures compensatòries que garantisquen la coherència global de la Xarxa Natura 2000, aquest òrgan s'abstindrà d'autoritzar o aprovar el projecte indicat.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
La qual cosa es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servei Territorial d'Indústria, Energia i Mines, situat al carrer dels Cavallers, 8, CP 12838 de Castelló de la Plana, així com dirigir a l'esmentat servei territorial les al·legacions que es consideren oportunes en el termini de trenta dies comptadors a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/va/inicio/procedimientos'id\_proc=15399&version=amp o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Castelló de la Plana, 23 de juny de 2021.- El cap del Servei Territorial d'Indústria, Energia i Mines: Gerardo Nebot García.